1 gekenmerk deur ’n atmosfeer te weeg gebring deur rassespanning: › In ’n rasgelaaide samelewing soos Suid-Afrika s’n, waar ’n aantyging van rassisme verreikende en ernstige gevolg het, is dit belangrik om die konteks waarin ’n beskrywende woord gebruik word, deeglik te bestudeer (Jeanne-Marié Versluis, Netwerk24, 8 Mei 2017).
reisrusie s.nw. | reisrusies | rusie wat op ’n vakansiereis betrekking het, byvoorbeeld oor die keuse van bestemming, besienswaardighede, die roete tot daar en/of die beste vervoermiddel(s).
♦ die persoonlike perspektief van die onwerper van digitale tegnologie; sy/haar verhouding met ander en met die tegnologiese wêreld; kritiese denke; nadenke; ’n oog vir nuwe moontlikhede; en so meer.
♦ ’n renostervel taaiheid; dikvelligheid: › ’n Renostervel is ’n voorvereiste in die politiek. Die huidige president het dit nie. Sy vel is baie dun, hy neem dinge baie persoonlik op (Anneliese Burgess, Vrye Weekblad, 24 Oktober 2019). › Is daar al genoeg in Afrikaans geskryf oor die moeras van selfhaat waardeur gay vroue moet waad, die renostervel wat hulle moet ontwikkel? (Deborah Steinmair, Vrye Weekblad, 28 Junie 2019). | ENGELS: toughness | insensitiveness
roestuin s.nw. | roestuine | roestuintjie | tuin(tjie) waar ’n paar plante gekweek word, vir eie gebruik al dan nie, wat by gebruikers daarvan ’n bedwelmende/benewelende toestand (= ’n roes) kan veroorsaak, soos die daggaplant (Cannabis sativa), byvoorbeeld.
♦ Sy dra rok, maar die dame hang nog in die kas (van ’n vrou gesê) mooi aangetrek wees, maar haar nie soos 'n verfynde vrou met opgevoede maniere gedra nie: › (Heino du Plessis, Facebook, 3 Mei 2020).
roofwerf ww. | het geroofwerf | iemand wat elders in diens is, identifiseer en nader met ’n aanbod om ’n pos te vul: › Die departement het toestemming om voortaan ingenieurs vir dié poste uit die private sektor te roofwerf (Netwerk24, 10 Julie 2013). › Nou is sy op 33 die handelsmerk- en bemarkingshoof van een van die mees ikoniese natuurverskynsels ter wêreld, ’n pos waarvoor sy geroofwerf is (Annelize Visser, Vrye Weekblad, 28 Augustus 2020). | ENGELS: headhunt
Rooimier s.nw. | Rooimiere | [gewoonlik meervoud] (informeel) kontrakwerker in ’n rooi oorpak, deur ’n veiligheid-en-uitsettingsdiens gestuur om woonstrukture van grondbesetters te help verwyder: › Hy was baie beslis oor die geweld wat sou uitbreek indien die Rooimiere weer die shacks afbreek (Karl Kemp, Vrye Weekblad, 21 Junie 2019). › Twee mense is […] dood en drie ander beseer toe die Rooimiere onwettige grondbesetters in uitvoering van ŉ hofbevel probeer verwyder het (Tania Heyns, Maroela Media, 10 April 2019).